Dinosaur menguasai dunia...
DIHOSKAN OLEH DAVID ATTENBOROUGH
...selama lebih 150 juta tahun.
Ia menduduki hampir setiap sudut dunia ini
dan wujud hampir dalam pelbagai bentuk dan saiz.
Ada yang amat luar biasa.
Kini kita tahu T. rex perenang yang hebat,
Velociraptor pemburu berbulu yang licik
dan sesetengah dinosaur mempunyai kelakuan yang amat aneh.
Tapi hampir setiap hari penemuan terbaharu diketahui
yang menjelaskan lagi tentang kehidupan di dunia ini, 66 juta tahun lalu.
Dalam Prehistoric Planet kali ini,
kami paparkan haiwan baharu...
dan pengetahuan baharu tentang cara ia mencari pasangan,
cabaran yang dihadapi untuk menjaga keluarga...
dan pertempuran hebatnya.
Saksikan zaman alam semula jadi memperlihatkan keajaibannya.
Ini Prehistoric Planet 2.
AMERIKA UTARA
Pantai lautan pedalaman yang luas
yang hampir membelah Amerika Utara.
Di bahagian selatan, apabila air surut,
haiwan besar menuju ke pinggir pantai.
Alamosaur ini sepanjang 30 meter
dan seberat 73 tan metrik.
Ia dinosaur terbesar di benua ini.
Sangat besar sehingga tiada pemangsa dapat kalahkannya.
Ada yang hidup sehingga usia tua.
Alamosaur jantan ini berusia sekitar 70 tahun.
Kebanyakan alamosaur dalam kawanan ini mungkin anak-anaknya.
Tapi umur panjangnya kini akan berakhir.
Badannya yang besar sudah mula lemah.
Ia takkan dapat bertahan sehingga malam.
Subuh.
Troodontid ini terhidu sesuatu.
Dengan pantas ia menyiasat penemuan baharu...
untuk tahu jika boleh dimakan.
Tapi ia tak mampu menggigit kulit setebal lapan sentiemeter.
Amat mengecewakan.
Tyrannosaurus rex...
pemangsa terhebat di Amerika Utara.
Dengan gigi sepanjang 15 sentimeter,
senang saja mahu mengoyakkan kulit alamosaur yang keras.
Walaupun T. rex mampu membuli troodontid,
tak lama lagi bangkai sebesar ini akan menarik pesaing yang lebih menggerunkan.
Quetzalcoatlus, pterosaur gergasi.
Antara beberapa haiwan yang akan cabar tyrannosaur dewasa.
Satu tusukan paruh sepanjang dua meternya
mampu mencederakan mata T. rex.
Namun begitu, nampaknya ia tak mahu mengalah.
Tapi kedatangan Quetzalcoatlus kedua...
mengubah keadaan.
Lagipun, dua paruh lebih berbahaya daripada satu.
Bagi T. rex, keadaan sekarang terlalu berbahaya.
Ada pertempuran yang tak berbaloi dilawan.
Buat masa ini, dinosaur terbang ini menang.
Ia terus makan semampunya.
Tapi T. rex biasanya akan kembali untuk menuntut haknya
sebaik saja musuhnya beredar.
Dalam air yang mengelilingi Amerika Utara, ada satu lagi pemangsa besar.
Tapi ia tiada pesaing.
Mosasaur.
Walaupun kelihatan seperti jerung besar,
sebenarnya ia mirip biawak air.
Saiz, kelajuan dan rahang kuatnya menandakan
tak banyak hidupan di laut akan selamat daripada pemburu ini.
Di Teluk Mexico, mosasaur Globidens ini mencari
satu jenis mangsa tertentu.
Amonit harimau, Sphenodiscus.
Setiap tahun, kawanan amonit betina yang banyak
datang dari laut dalam dan menuju ke pantai.
Kesemuanya baru mengawan dan kini mempunyai beratus telur yang disenyawakan.
Telur itu perlu diletakkan di tempat cetek.
Di situlah mosasaur menanti.
Amonit harimau sendiri merupakan pemburu.
Badan yang bergaris arus dan sifon yang kuat membolehkannya
bergerak laju di dalam air.
Tapi, mosasur pun boleh.
Gigi Globidens yang lebar dan bulat memudahkannya memecahkan cangkerang amonit
dan membebaskan udara yang membuatkannya terapung.
Tanpa udara itu, amonit tenggelam sehingga ke dasar laut.
Sebelum amonit dapat melarikan diri, mosasaur menggigit sebanyak mungkin.
Akhirnya, masa untuk makan.
Walaupun Globidens bunuh berdozen amonit...
ia langsung tak menjejaskan bilangan sebenarnya.
Kebanyakan kawanan itu selamat
dan meneruskan perjalanannya ke tempat bertelur.
Dasar laut yang berbatu di sini ada banyak celahan dan rekahan,
sesuai untuk melekatkan kantung telur amonit yang berharga.
Kemudian, amonit betina meninggalkannya.
Terlindung dalam pusat jagaan laut,
telur ini akan menghasilkan generasi seterusnya.
Ada banyak hidupan di laut ini.
Tapi di darat dan beberapa ratus kilometer dari situ,
tiada hidupan.
Di sini, pergerakan kuat dalam kerak bumi sudah mula
membentuk Pergunungan Rocky.
Perubahan ketara terhadap landskap memisahkan tasik dari sungai berdekatan.
Airnya menyejat dalam angin kencang dan keterikan musim panas.
Mineral yang terlarut di dalamnya mula mencapai paras toksik.
Bagi kebanyakan hidupan, air ini terlalu beracun untuk diminum.
Namun, setiap tahun tempat ini dikunjungi pelbagai jenis haiwan.
Sekawan Styginetta,
keturunan itik zaman purba, singgah di sini setelah mengembara.
Bukan ia saja.
Dinosaur juga datang ke sini.
Sekeluarga Pectinodon. Berbulu tapi tak boleh terbang.
Ia diketuai si bapa.
Dinosaur dan Styginetta tertarik dengan kawasan ini
disebabkan ganjaran bermusim yang aneh.
Lalat.
Larva serangga ini dapat menapis garam toksik tasik ini
dan disebabkan itu, bilangannya amat banyak.
Kini ia bertelur menjadi lalat dewasa...
sebanyak berjuta-juta ekor.
Ia sumber protein utama bagi semua pengunjung tasik ini.
Pectinodon ialah dinosaur yang amat bijak.
Sekejap saja ia sudah tahu cara terbaik untuk dapatkan lalat.
Tapi bapanya menyasarkan ganjaran yang lebih besar.
Pectinodon bukan saja bijak,
ia juga pemburu yang amat mahir.
Styginetta tidak sedar ia mendekati.
Berjaya.
Makanan yang lebih mengenyangkan buat keluarga
dan baguslah begitu.
Lalat tidak menetap lama di situ.
Jadi, keluarga dinosaur terpaksa mencari makanan di tempat lain.
Jauh di utara,
Pergunungan Rocky masih terbentuk perlahan-lahan.
Sepanjang waktu itu, ia menghasilkan landskap yang lebih tinggi dan sejuk
yang membolehkan hutan pain tumbuh subur.
Musim bunga bakal tiba, panggilan aneh bergema di celahan pokok.
Musim mengawan telah tiba
buat satu daripada dinosaur paling kebal di Amerika Utara.
Triceratops.
Setiap tahun, sejumlah besar dinosaur ini berkumpul di cerang.
Triceratops betina datang untuk memilih pasangan.
Triceratops jantan seberat 5.44 tan metrik bergaduh dan tunjukkan kekuatan.
Triceratops jantan muda ini nampak kuat.
Ia menunjukkan tanduk hebatnya yang sepanjang satu meter...
dan jumbai kepala yang berwarna-warni.
Tanduknya nampak sempurna.
Belum rosak akibat pertempuran.
Namun bagi si betina,
ketiadaan kesan kecederaan menandakan satu kelemahan.
Kurang pengalaman.
Perjumpaan ini acara paling penting dalam kehidupan Triceratops.
Ia peluang terbaik dalam sepanjang tahun bagi yang dewasa untuk menjadi ibu bapa.
Bukan Triceratops muda yang bercita-cita saja ada di sini.
Triceratops jantan berusia 30 tahun seberat lebih 9.07 tan metrik.
Ia memiliki banyak
kesan parut daripada berdekad-dekad.
Walaupun tua,
ia masih kuat untuk mencabar pesaing muda yang sihat.
Taruhan sangat tinggi
dan kedua-duanya tak mahu mengalah.
Triceratops tua ada kelebihan dari segi saiz...
dan kemahiran yang hebat.
Tanduk si muda tidak lagi sempurna.
Kekuatan si jantan tua
nampaknya membuatkan si betina kagum.
Bagi yang kalah, musim mengawan sudah berakhir.
Namun, parut yang ia baru dapat mungkin cukup untuk menarik betina
apabila ia kembali ke sini untuk mengawan nanti.
Bagi dinosaur yang makan tumbuhan seperti Triceratops,
hutan luas yang meliputi keseluruhan Amerika Utara ini mempunyai banyak makanan
sepanjang tahun.
Tapi bagi yang tinggal dalam kesejukan jauh di utara Amerika,
makanan amat susah diperoleh.
Di Garisan Artik,
selama tiga bulan sepanjang tahun, matahari seolah-olah tidak terbit.
Apabila kehangatannya akhirnya kembali selepas musim sejuk yang panjang...
Ornithomimus yang berbulu dengan pantas mengambil kesempatan itu.
Pengembara pantas ini antara pelari terlaju dalam kalangan dinosaur.
Ia boleh mencapai jarak yang jauh untuk mencari tumbuhan segar.
Ia sangat laju sehingga menyukarkan pemangsa untuk menangkapnya.
Selepas musim sejuk yang mencabar,
nanuqsaur betina ini perlu cepat dapatkan makanan.
Ia lebih kecil daripada T. rex, tapi lebih tangkas dan laju.
Tiada tempat untuk bersembunyi, jadi, serangan mengejut adalah mustahil.
Sebaliknya, ia memilih untuk cetuskan panik.
Ia perlu memilih satu sasaran...
dan fokus padanya.
Kelajuan Ornithomimus memberikannya kelebihan.
Setiap pemburuan yang gagal telah membazirkan lebih banyak tenaga...
dan ia semakin hampir kepada kebuluran.
Walaupun sudah musim bunga,
jauh di utara ini, angin sejuk membuatkan suhu menurun secara mendadak.
Deruan salji dan singkapan berbatu memberikan peluang kedua buat nanuqsaur.
Kini, lebih sukar untuk mengecamnya.
Setiap pergerakan kecil membawanya semakin hampir kepada ganjaran.
Ia memilih sasarannya.
Ganjaran ini bukan untuknya saja.
Ia merupakan ibu.
Daging segar untuk anak-anaknya.
Mungkin yang pertama dalam masa berminggu-minggu.
Jika mahu anaknya hidup lama,
ia perlu ulang kejayaan hari ini banyak kali.
Sehinggalah anaknya cukup dewasa untuk ikut memburu
dan mempertahankan diri sendiri.
Di kawasan terpencil dan paling mencabar
di benua Amerika Utara ini,
66 juta tahun lalu.
PREHISTORIC PLANET: DISINGKAP
KENAPA TRICERATOPS MEMPUNYAI JUMBAI?
Ini antara tengkorak paling mengagumkan dari planet prasejarah kita.
Ia milik dinosaur yang memakan tumbuhan, iaitu Triceratops.
Dinosaur ini mudah dikenal pasti
disebabkan jumbai besar di belakang kepalanya.
Tapi 140 tahun selepas fosil pertama ditemui,
saintis masih tertanya-tanya,
"Apa kegunaan jumbai itu?"
Jumbai ini struktur yang besar,
jadi, tulang dan tisu yang besar...
PROFESOR PAUL BARRETT MUZIUM SEJARAH SEMULA JADI
...serta otot yang kuat amat penting untuk menampung struktur ini.
Semua itu menandakan ciri-ciri ini tentu sangat penting
dalam kehidupan haiwan ini.
Tapi bagaimana?
Bukti kecederaan pada fosil Triceratops menandakan
jumbai ini sangat penting untuk pertahanan dan pertempuran.
Kita dapat lihat kesan lesi pada tengkorak...
DR. SUSANNAH MAIDMENT MUZIUM SEJARAH SEMULA JADI
...iaitu di bahagian yang telah cedera dan sembuh.
Kita juga dapat lihat kesan pemangsa mematahkan sebahagian jumbai itu.
Itu mungkin menandakan ia sejenis struktur pertahanan.
Tapi kisahnya tak terhenti setakat itu.
Satu lagi kemungkinan ialah jumbai itu digunakan untuk tarik bakal pasangan.
Kita dapat lihat pada haiwan hidup
dengan struktur seperti tanduk yang menunjukkan ia haiwan yang sihat
dan mampu melahirkan banyak anak.
Bagi seekor moose,
tanduk yang besar membuatkan moose jantan lebih menarik.
Amat penting apabila mencapai kematangan seksual.
Adakah jumbai Triceratops miliki fungsi yang sama?
Jika untuk pertahanan saja,
tentu kami akan dapat lihat jumbai besar
pada si anak sama seperti dewasa, tapi tidak.
Jumbai pada anak Triceratops adalah lebih kecil
dan tidak terbentuk menjadi struktur yang sangat besar
sehinggalah ia menjadi dewasa.
PEMBENTUKAN TENGKORAK TRICERATOPS
Bukan ini saja bukti
yang menunjukkan ia digunakan dari segi seksual.
Permukaan jumbai ini beralur.
Alur itu mungkin mempunyai saraf dan salur darah
yang membuatkan kulit tumbuh pada jumbai itu.
Ia mungkin berwarna terang
dan permukaan yang luas untuk haiwan paparkan tarikan kepada pasangan.
Saintis kini yakin
ciri-ciri terkenal pada Triceratops ini ada banyak tujuan.
Amat berguna untuk menyerang dan pertahanan...
serta menarik pasangan.
Ia boleh buatkan rakan atau musuh rasa amat kagum.
Terjemahan sari kata oleh Hamizah